Kopenhaageni börs

Kopenhaageni börs (taani keeles Københavns Fondsbørs) on Taani väärtpaberibörs, mis tegutseb Kopenhaagenis. Kopenhaageni börsi ametlik nimi on Nasdaq Kopenhaagen. Börs kuulub Nasdaq Inci gruppi. Kopenhaageni börs on osa Nasdaq Nordicu börsist. Nasdaq Kopenhaagen opereerib lisaks reguleeritud turule ka First Northi turgu, mis on alternatiivne turg Nasdaqi Inc grupi börsidel. Kopenhaageni börsil saab kaubelda siin noteeritud aktsiate, võlakirjade, börsil kaubeldavate fondide, futuuride ja optsioonidega. Turu ametlik kauplemisvaluuta on Taani kroon. Kopenhaageni börsi üldindeks on OMX Copenhagen. Kopenhaageni börs on avatud kohaliku aja järgi kell 9.00–17.00. Eesti aja järgi on börs avatud kella 10–18. Kopenhaageni börsile teostab järelevalvet Taani Finantsjärelevalve (The Danish Financial Supervisory Authority). 1625 – kuningas Christian IV käsul asutati Kopenhaageni börs. 1808 – läks börs täielikult üle väärtpaberitega kauplemisele. Kuni selle ajani tegeleti valdavalt kaubavahetusega (peamiselt põllumajandustooted). 1996 – formeeriti börs äriühinguks. 2003 – omandas börsi OMX Group, mis omas ka Stockholmi börsi. 2006 – loodi OMX Nordicu börs, kus kaubeldakse lisaks Kopenhaageni börsi aktsiatele ka Stockholmi ja Helsingi börsi aktsiatega. 2007 – omandas OMX Groupi Nasdaq Inc. 8. veebruaril 2010 – käivitati ühtne kauplemissüsteemi INET Balti- ja Põhjamaade väärtpaberiturgudel Tallinnas, Riias, Vilniuses ning Kopenhaagenis, Helsingis, Reykjavikis ja Stockholmis. 2014. aastast nimetatakse börsi ametlikult Nasdaq Kopenhaageniks. Seisuga 31. märts 2024 oli Kopenhaageni börsil noteeritud ettevõtete väärtus kokku ehk turuosa 5,617 triljonit Taani krooni (753 miljardit eurot). Kopenhaageni börs moodustab 38% Nasdaq Nordicu börsi mahust. Nasdaq Nordicu börsidest on suurem vaid Stockholmi börs. 2024. aasta märtsis tehti Kopenhaageni börsil ühes päevas tehinguid keskmiselt 7,4 miljardi Taani krooni väärtuses (988 miljoni euro väärtuses). Seisuga 31. märts 2024 on Kopenhaageni börsi reguleeritud turul noteeritud 123 ettevõtte aktsiad. Novo Nordisk A/S (turuosa 406 miljardit eurot); DSV A/S (33 miljardit eurot); Coloplast A/S (26 miljardit eurot); Vestas Wind Systems A/S (turuosa 26 miljardit eurot); Danske Bank A/S (turuosa 24 miljardit eurot); Novonesis (Novozymes) A/S (turuosa 23 miljardit eurot). OMX Copenhagen 25 (OMXC25) – koondab 25 enim kaubeldavat aktsiat Kopenhaageni börsil. Asendab kuni detsembrini 2017 peamiselt vaadeldud indeksit OMX Copenhagen 20 (OMX C20). Võrdleb aktsiate hindade keskmist muutust võrreldes 19. detsembri 2016. aasta tasemega. Algväärtus oli 1000 punkti. OMX Copenhagen All shares (OMXCGI) – koondab kõiki Kopenhaageni börsil kaubeldavaid aktsiaid. Võrdleb aktsiate hindade keskmist muutust võrreldes 31. detsembri 1995. aasta tasemega. Algväärtus oli 100 punkti. OMX Copenhagen Benchmark (OMXCBGI) – hõlmab 50–80 enim kaubeldavat aktsiat Kopenhaageni börsil, mis hõlmavad erinevaid majandusvaldkondi. Indeksi arvutatakse aktsiate turuväärtuse järgi ning indeksi arvutukse hõlmatakse vaid aktsiad, mis on kaubeldavad. Indeksis hõlmatud aktsiad vaadatakse üle 2 korda aastas. Võrdleb aktsiate hindade keskmist muutust võrreldes 31. detsembri 1995. aasta tasemega. Algväärtus oli 100 punkti. Ettevõtted, kelle aktsiatega on kaubeldud 2024. aastal enim (käibe järgi, enim kaubeldud ettevõte on reastatud esimesena, 31. märtsi seisuga): Novo Nordisk A/S – diabeedi raviks toodete tootmine; A.P. Møller - Mærsk A/S – konteinersaadetiste transporditeenus; DSV A/S – transpordi- ja logistikateenus; Vestas Wind Systems A/S – tuulegeneraatorite tootmine; Novonesis (Novozymes) A/S - tööstuslike ensüümide ja mikrobioloogiliste lahenduste loomine; Genmab A/S - biotehnoloogia arendamine. Euroopa börside loend Nasdaq Nordic "Nasdaq Nordic legal structure" (PDF). 1. juuni 2020. Vaadatud 23.11.2020. "Rules & Regulations - Nasdaq Copenhagen (Københavns Fondsbørs) is a regulated market licensed in Denmark". Vaadatud 23.11.2020. "TRADING HOURS". Vaadatud 23.11.2020. "Nasdaq Copenhagen A/S". Vaadatud 23.11.2020. "A new exchange in EXANTE terminal: OMX Copenhagen". 22. märts 2018. Vaadatud 30.11.2020. "ABOUT US - milestones". Vaadatud 30.11.2020. "NASDAQ OMX võttis seitsmel Balti- ja Põhjamaade väärtpaberiturul kasutusele uue kauplemissüsteemi INET". 8. veebruar 2010. Vaadatud 30.11.2020. "Statistics from Nasdaq Nordic Exchange March 2024". 2. april 2024. {{netiviide}}: kontrolli kuupäeva väärtust: |aeg= (juhend) "Monthly Report - Equity Trading by Company and Instrument March 2024". 2. aprill 2024. "OMX Copenhagen 25 Index (OMXC25)". Vaadatud 23.11.2020. "OMX Copenhagen_GI (OMXCGI)". Vaadatud 24.11.2020. "OMX Copenhagen Benchmark_GI (OMXCBGI)". Vaadatud 23.11.2020. Nordicu börs